Aalborg Stiftstidende, 1839-07-11
Fra England ere igjen foruroligende Efterretninger om Chartisternes Uvæsen, og Birmingham har atter været Skuepladsen for blodige Optrin, der denne Gang have været af en høist alvorlig Natur. Om Aftenen den 4de de, blev i den saakaldte Bullring" i Birmingham afholdt en ChartistForsamling, der var besøgt af en 2000 Jndivider under den bekjendte Ultra Radicale Feargus O'Connor's Forsæde. Da Forsamlingen var tilende droge Chartisterne i Procession med vaiende Bannere gjennem Staden, men til Pøbelens store Overraskelse indfandt sig paa samme Tid en Afdeling af det londonske Politi, der strax begyndte at arrestere Hovedmændene og jage Folket fra hinanden. Det kom nu til en almindelig Forviering og en fuldstændig Træfning blev leveret, der, endskjøndt Politiet var godt forberedet og meget behjertet i sin Optræden dog endte med dettes momentane Nederlag, da Chartisterne vare det overlegne i Antal og aabenbart vare rustede til Modstand. Fægtningen varede i 10 Minuter og flere Politi=Jndivider bleve farligt saarede. Da Politiet var drevet tilbage, frygtede man for at Pøbelen skulde foretage sig et reusserende Angreb paa Stadens Fængsel, men heldigviis indtraf i samme Øieblik et irsk Dragonregiment, med Oberst Chatterton i Spidsen og ledsaget af Mayoren Hr. Scholefield, hvorved det lykkedes Civilautoriteterne at frelse Politiet for Folkets Raseri. Folket var imidlertid endnu ikke beroliget. Ved Nattens Begyndelse hørte man paa flere Steder Raabet "Til Vaaben, og endeel af Oprørerne vendte sig snart mod Kirkegaarden St. Thomas, af hvis Muur de reve henimod 200 Pund af Jernindfatningen. Heldigviis indfandt Poitiet sig endnu i rette Tid og adspredte Forsamlingen, før den kunde faae disse frygtelige Vaaben behørigt i sin Magt, ellers kunde Ødelæggelsen være bleven skrækkelig, da Folket syntes at være fortvivlelsesfuldt og at have fattet sin faste Beslutning. Om Morgenen den 5te blev gjort et nyt, men frugtesløst Forsøg paa at bemægtige sig Jernindfatningen ved St. Thomæ-Kirkegaarden. Klokken 8 forsamlede sig Conventets Udvalgte med O'Connor og Dr. Taylor i Spidsen for at træffe videre Forholdsregler. Conventet skal have besluttet at aabne den saakaldte hellige Uge, i hvilken ikke maa arbeides eller gjøres Brug af nogen consumtionspligtig Artikel, den 15de ds. – J en sildigere Correspondents til "Börsenhalle" berettes fra Birmingham under 6te de om Morgenen, at Krigsloven sammesteds er proclammeret. Magistraten, der har været forsamlet de sidste Nætter, har udstedt en Opfordring, som advarer Enhver mod om Aftenen at gaae ud af sit Huus, hvis han ikke vil udsætte sig for de værste Følger. "Alle Boutiker ere tillukkede" – skrives fra Birmingham den 5te om Aftenen – "alle Forretninger have ophørt og de arbeidende Classer have nedlagt deres Arbeidsyssel. Man venter hvert Øieblik friske Tropper fra Weedon, hvorhen man Kl. 11 3/4 havde sendt et Vogn tog paa Jernbanen. De saarede Politiembedsmænd ere endnu ikke ude af Fare. Militairet gjennemstreifer Gaderne. Publicum veed ikke at forklare sig disse krigerske Rustninger. Conventets Udvalgte sige, at de hver Dag i Ugen, Søndagen inclusive, ville holde Møder. Man vil paastaae, at der i det saakaldte Nationalconvent skal være udbrudt Forræderi og at nye Fængslinger ville paafølge.